4. Ansøgning til pulje til projekter under Strategisk Varmeplan, ultimo 2022 (Åben)
Tidl. politisk behandling
Forventet sagsgang
TM-U
Lovgrundlag  
SAGENS INDHOLD
Teknik- og Miljøudvalget skal i denne sag tage stilling til, om der skal gives støtte til 
projektansøgning fra [adresse] (GUES) til kommunens 
varmepulje.  [adresse] har modtaget ansøgningen i november 2022. 
Ansøgningen er vedlagt i bilag.
Favrskov Kommune har tidligere vedtaget, at der kan ansøges op til 50.000 kr. til aktiviteter og projekter i 
forbindelse med udmøntning af den strategiske varmeplan. Teknik- og Miljøudvalget har tidligere givet 
støtte til i alt 13 projekter til en samlet sum af 479.550 kr. 
VURDERING
Teknik og Miljø har vurderet ansøgningen fra GUES i henhold til det overordnede formål med den 
strategiske varmeplan, cirkulæreskrivelse om kommunal varmeplanlægning og projektgodkendelse (CIS 
nr. 10081 af 26/10/2022) samt Favrskov Kommunens mål om reduktion af CO2-udledning. 
GUES har søgt om støtte til projekt vedrørende konvertering af forbrugere i Ulstrup og Berit Sørensen, hvor 
størstedelen i dag er naturgasforsynede. Ved konvertering til fjernvarme vil CO2-aftrykket mindskes, da 
fjernvarmen delvist produceres ved hjælp af varmepumpe. GUES arbejder for yderligere at mindske den 
del af varmen, der i dag produceres på naturgas.
GUES har ansøgt om 50.000 kr. ekskl. moms. 
Teknik og Miljø vurderer, at projektet understøtter den strategiske varmeplans mål om udbredelse af en 
effektiv og samfundsøkonomisk fordelagtig fjernvarmeforsyning, kommunens klimamål om reduktion af 
CO2-udledningen fra kommunen som geografisk område samt målet om udfasning af brugen af naturgas 
til rumopvarmning. 
ØKONOMI
Favrskov Kommune har i perioden 2014-2021 samlet afsat 500.000 kr. til varmepuljen, som skal 
understøtte aktiviteter og projekter i forbindelse med udmøntning af den strategiske varmeplan. Der er indtil 
videre uddelt 479.550 kr. 
I forbindelse med udarbejdelse af Klimaplan 2050 er der afsat yderligere 100.000 kr. årligt i perioden 2022 
til 2025. Der resterer derfor i 2022 120.450 kr. i varmepuljen. 
Som konsekvens af den nationale aftale om fremskyndet varmeplanlægning er der afsat yderligere midler 
til varmepuljen. Midlerne forventes anvendt i løbet af 2023, hvor Teknik og Miljø som følge af den 
fremskyndede varmeplanlægning forventer at modtage ekstraordinært mange projektforslag (7-9 stk.) fra 
selskaberne. Der vil derudover fortsat være mulighed for at understøtte projektudviklingen af fælles 
[adresse]: EMN-2020-24687
Dok-ID: 3449395
Sagsbehandler: bjor
Teknik- og Miljøudvalget
11. januar 2023  16:00
varmeforsyning i mindre lokalområder, hvor fjernvarme ikke umiddelbart er en mulighed, og som midlerne 
i varmepuljen oprindeligt også var tiltænkt.
INDDRAGELSE
Varmeværkerne i [adresse] er orienteret om varmepuljen, og kommunen modtager hvert år 
løbende nye ansøgninger til puljen, idet varmeværkerne og andre interessenter opfordres til at indsende 
ansøgninger ved opstart af projekter.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At Gudenådalens Energiselskab bevilliges det ansøgte beløb på 50.000 kr. til udarbejdelse af 
projektforslag for fjernvarmeforsyning af gasområder i Ulstrup og Berit Sørensen.
BESLUTNING
Teknik- og Miljøudvalget, 11. januar 2023
Fraværende: Nicolai Danielsen
Godkendt.
Bilag
1.
Ansøgning fra GUES om tilskud til projektforslag for fjernvarmeforsyning af gasområder i Ulstrup 
og Berit Sørensen (3449389)
